
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 197
                                                           din 27 septembrie 2018
privind transmiterea în administrare a imobilului – construcție situat în Municipiul Sighișoara, str. Justiției, nr. 7, înscris în C.F. nr. 54221-C1-U1 Sighișoara (C.F. vechi nr. 9587/I), sub nr. top. 926/3/3, 927/2/2, 928, 929, 930/1, 930/2/I, către Muzeul de Istorie Sighișoara

Consiliul Local al Municipiului Sighişoara, întrunit în ședință ordinară, 

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 25.788/11.09.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa nr. 122/19.06.2018, înregistrată la Municipiul Sighișoara sub nr. 17.471/19.06.2018, prin care Muzeul de Istorie Sighișoara solicită atribuirea unui spațiu în vederea organizării unei expoziții permanente de etnografie și numismatică, precum și a unor expoziții temporare itinerante;

 Dat fiind faptul că, Muzeul de Istorie a identificat imobilul – construcție situat în Municipiul Sighișoara, str. Justiției (fostă 1 Mai), nr. 7, care se încadrează normelor muzeologice acceptate la nivel național și mondial;

Având în vedere că, acest imobil – construcție este înscris în patrimoniul Municipiului Sighișoara ca aparținând domeniului public;

Având în vedere urmărirea interesului cetățenesc prin acțiunea de salvare a unei clădiri aflată într-o stare continuă de degradare, prin redarea acesteia circuitului public;

Având în vedere prevederile art. 858 - 865, art. 867 - 870 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Legii nr. 215/2001, Legea administrației publice locale, republicată, cu modificările și completările ulterioare, cu precădere cele ale art. 123;

Având în vedere că, imobilul situat în Municipiul Sighișoara, str. Justiției (fostă 1 Mai), nr. 7, nu mai face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 25.787/11.09.2018, conținând propunerea argumentată de transmitere în administrare către Muzeul de Istorie Sighișoara a imobilului – construcție situat în Municipiul Sighișoara, str. Justiției (fostă 1 Mai), nr. 7, înscris în C.F. nr. 54221-C1-U1 Sighișoara (C.F. vechi nr. 9587/I), sub nr. top. 926/3/3, 927/2/2, 928, 929, 930/1, 930/2/I, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
     H O T Ă R Ă Ş T E:

Art. 1. Se aprobă transmiterea în administrare către Muzeul de Istorie Sighișoara a imobilului – construcție, situat în Municipiul Sighișoara, str. Justiției (fostă 1 Mai), nr. 7, ap. I, înscris în C.F. nr. 54221-C1-U1 (C.F. vechi nr. 9587/I) sub nr. top. 926/3/3, 927/2/2, 928, 929, 930/1, 930/2/I, compus din demisol: cu sală de protocol, bufet, 3 săli arhivă, spălător, sală de cazane, 8 magazii, casa liftului, casa scării, 5 holuri, WC și parter cu: 14 birouri, sală tezaur, casierie, casă lift, 2 magazii, casa scării, 2 WC, 4 holuri și antreu, conform înscrierilor din cartea funciară antemenționată.
Art. 2. Dreptul de administrare asupra imobilului – construcție descris la art. 1 din prezenta hotărâre, se acordă pentru o perioadă de 15 ani, începând cu data semnării contractului de către părțile contractante, cu posibilități de prelungire, prin act adițional încheiat între părțile contractante, a cărui perioadă să nu depășească perioada inițială pentru care acesta a fost încheiat, în vederea amenajării spațiului și organizării unei expoziții permanente de etnografie și numismatică, precum și a unor expoziții temporare itinerante, pe cheltuiala proprie a Muzeului de Istorie Sighișoara.

Art. 3. Se aprobă modelul contractului de administrare, conform anexei nr. 1, care face parte integrantă din prezenta hotărâre.

Art. 4. Se mandatează Primarul Municipiului Sighișoara împreună cu aparatul de specialitate din subordinea acestuia, cu semnarea contractului de administrare, în termen de 15 zile lucrătoare de la adoptarea prezentei hotărâri.

Art. 5. Predarea - preluarea imobilului –  construcție descris la art. 1 din prezenta hotărâre, se va face odată cu semnarea contractului de administrare, pe bază de proces - verbal încheiat între Municipiul Sighișoara și Muzeul de Istorie Sighișoara.

Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică, Biroul Juridic și Muzeul de Istorie din cadrul Municipiului Sighişoara.

Art. 7. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Ștefănescu Constantin                                                                 

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;
  1 ex. Muzeul de Istorie.

12 ex.

B.A.
